Ερρίκος Στάφορντ, 1ος Βαρόνος Στάφορντ

Ο Ερρίκος Στάφορντ, αγγλ.: Henry Stafford, 1st Baron Stafford (18 Σεπτεμβρίου 1501 – 30 Απριλίου 1563) ήταν Άγγλος ευγενής. Μετά την εκτέλεση για προδοσία το 1521 και τη μεταθανάτια στέρηση τίτλων τού πατέρα του Εδουάρδου Στάφορντ, 3ου δούκα του Μπάκιγχαμ, με τη στέρηση όλων των περιουσιακών στοιχείων και τίτλων της οικογένειας, κατάφερε να ανακτήσει μέρος τής θέσης τής οικογένειάς του  και έγινε ο βαρώνος Στάφορντ στο 1547. Ωστόσο, η οικογένειά του δεν συνήλθε ποτέ πραγματικά από το πλήγμα, και στη συνέχεια σταδιακά περιήλθε στην αφάνεια: από τον απόγονό του, τον 6ο βαρόνο, ζητήθηκε από τον Κάρολο Α' της Αγγλίας το 1639 να παραδώσει τη βαρονία λόγω της ένδειάς του. 

 Καταγωγή 
Γεννήθηκε στις 18 Σεπτεμβρίου 1501 στο Πένσουστ Πλέις στο Κεντ, μοναχογιός και κληρονόμος τού Eδουάρδου Στάφορντ, 3ου δούκα του Μπάκιγχαμ (1477–1521), (του κάστρου Στάφορντ στο Στάφορντσιρ και του κάστρου Θόρνμπυ στο Γκλόστερσιρ), από τη σύζυγό του Eλέανορ Πέρσι. κόρη του Χένρι Πέρσι, 4ου κόμη του Nορθάμπερλαντ και της Maud Herbert. 

 Οικογένεια 
Στις 16 Φεβρουαρίου 1519, σε ηλικία 18 ετών, παντρεύτηκε την Ούρσουλα Πολ, κόρη του σερ Ριχάρδου Πολ από τη σύζυγό του Mαργαρίτα των Υόρκ, ιδίω δικαιώματι (suo jure) 8η κόμισσα του Σόλσμπερι. Ο γάμος είχε κανονιστεί από τον πατέρα του μετά από πρόταση του καρδινάλιου Tόμας Γούλσεϋ.  Η προίκα της Ούρσουλα ήταν 3.000 μάρκα, τα οποία θα αυξάνονταν κατά 1.000 μάρκα «αν η κόμισσα (του Σόλσμπερι) έπαιρνε πίσω ορισμένα εδάφη από τον βασιλιά» .  Ως μέρος του διακανονισμού τού γάμου, η κόμισσα έλαβε από το πατέρα της εκτάσεις στο Σόμερσετ και στο Ντέβον αξίας 700 μάρκων για το ζεύγος και τα παιδιά τους, και ο δούκας του Μπάκιγχαμ συνεισέφερε εκτάσεις αξίας 500 λιρών ως εισόδημα χηρείας τής Ούρσουλα.Harris, p.55 Αυτός πλήρωσε και τα έξοδα του γάμου, εκτός από τα νυφικά ενδύματα της Ούρσουλας που τα έδωσε η μητέρα της. Μετά τον γάμο τους, ο Ερρίκος και η Ούρσουλα έζησαν στο νοικοκυριό τού πατέρα του, όπου είχαν φύλακες να τους προσέχουν.  Αυτός από την Ούρσουλα απέκτησε περίπου δεκατέσσερα παιδιά, επτά γιους και επτά κόρεςHarris, p.56, εκ των οποίων είναι γνωστά δώδεκα ονόματα: 

 Ερρίκος (γενν. Νοέμβριος 1520), ο οποίος πέθανε σε πρώιμη βρεφική ηλικία. Ο δούκας πλήρωσε σε μια μαία 10 σελίνια για να φροντίζει την Ούρσουλα μετά τη γέννησή του. 
 Ερρίκος, 2ος βαρόνος Στάφορντ (απεβ. το 1566), μεγαλύτερος επιζών γιος και διάδοχος. Νυμφεύτηκε την Eλίζαμπεθ Ντέιβυ.
 Θωμάς (π. 1533 – 28 Μαΐου 1557), εκτελέστηκε για εσχάτη προδοσία.
 Εδουάρδος, 3ος βαρόνος Στάφορντ (17 Ιανουαρίου 1535 – 18 Οκτωβρίου 1603), διάδοχος του μεγαλύτερου αδελφού του. Νυμφεύτηκε τη Μαρία Στάνλεϋ, κόρη του Έντουαρντ Στάνλεϊ, 3ου κόμη του Ντέρμπυ, από την οποία είχε απογόνους.
 Ριχάρδος, νυμφεύτηκε τη Mαίρη Κόρμπετ, κόρη του Τζον Κόρμπετ του Λη στο Σρόπσιρ  και της Άνν Μπουθ, από την οποία απέκτησε τον Ρότζερ, 6ο βαρόνο Στάφορντ, (γενν. π. 1572), και την Τζέιν, (γενν. π. το 1581).
 Γουόλτερ (π. 1539 – μετά το 1571).
 Γουλιέλμος Στάφορντ
 Δωροθέα (1 Οκτωβρίου 1526 – 22 Σεπτεμβρίου 1604), η οποία παντρεύτηκε τον Sir William Stafford, από τον οποίο απέκτησε έξι παιδιά. Ήταν ένα πρόσωπο με επιρροή στην αυλή της βασίλισσας Ελισάβετ Α' την οποία υπηρέτησε ως κυρία επί των ενδυμάτων.
 Eλισάβετ, παντρεύτηκε τον σερ Γουίλιαμ Νέβιλ.
 Άννα, παντρεύτηκε τον σερ Χένρυ Γουίλιαμς.
 Σούζαν (μετά το 1547).
 Ιωάννα.

 Το τέλος 
Πέθανε στις 30 Απριλίου 1563, σε ηλικία 61 ετών, στο Κάστρο Κάους στο Σρόπσιρ,  την έδρα της οικογένειας Κόρμπετ. Κηδεύτηκε στις 6 Μαΐου στην κοντινή εκκλησία Γόρθεν. Τον διαδέχθηκε στους τίτλους του ο μεγαλύτερος επιζών γιος του Ερρίκος, 2ος βαρόνος Στάφορντ (απεβ. 1566), ο οποίος πέθανε και ο ίδιος σχεδόν τρία χρόνια αργότερα.

Πρόγονοι

 Παραπομπές